Publication: Magyar Közlöny
Issue: MK-2010-48 (Year: 2010, Number: 48)
Era: contemporary
Section: A Kormány 94/2010. (III. 31.) Korm. rendelete
Paragraph Index: 44

8. cikk Adók, költségek A Szerzõdõ Felek a Megállapodás végrehajtása alapján felmerülõ adó-, illeték-, vagy egyéb közteherbõl adódó fizetési kötelezettségüket saját országukban kötelesek teljesíteni, azonban a Bosznia-Hercegovinai Fél kijelenti, hogy nem vet ki semmilyen vámot, adót vagy egyéb költséget a jelen Megállapodás keretében finanszírozott projektekre. Ezek a költségek – amennyiben felmerülnek – az egyes segélyhitelekbõl nem fizethetõk ki, és nem különíthetõk el. Az egyedi hitelszerzõdések során felmerülõ költségeket a hitelszerzõdések részes felei saját országukban fizetik meg, és e költségek nem terhelhetõk az egyes segélyhitelekre. A kölcsön törlesztésekor és a kamat fizetésekor a kifizetendõ összegek nem csökkenthetõk a Bosznia-Hercegovina részérõl kiszabott adó vagy egyéb fizetési kötelezettség miatt felmerülõ összeggel.

Source: https://magyarkozlony.hu/hivatalos-lapok/7ba03f51232a115932b86c8802d897407176fa8f/dokumentumok/ebbd4cc1bfc598d919c2ca9f91eb686837b82f72/letoltes